Palpa
Palpa (isp. Palpa) – miestas vakarų Peru, Ikos departamente, prie Panamerikos plento, pusiaukelėje tarp Ikos ir Naskos. Provincijos centras. Įsikūręs upės oazėje. Verčiamasi drėkinamąja žemdirbyste, turizmu. Palpos apylinkėse yra Čikčikaros archeologinė zona, kurioje yra piešinių ir linijų panašių į netoliese esančias Naskos linijas. Palpos petroglifai pasižymi tuo, kad jie yra sudaryti kalvotame kraštovaizdyje. Dalis piešinių buvo užklota tiesiant Panamerikos plentą.